Αθήνα: 07.06.2016

Αρ. Πρωτ.: 900

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Γραφειοκρατική αγκύλωση στην απαλλαγή των ΑμεΑ από την παρακράτηση του φόρου εισοδήματος**

Επιστολή για το πρόβλημα που έχει προκύψει αναφορικά με την εφαρμογή του μέτρου της απαλλαγής από την παρακράτηση του φόρου εισοδήματος μισθών και συντάξεων που χορηγούνται σε άτομα με ποσοστό αναπηρίας τουλάχιστον ογδόντα τοις εκατό (80%), απέστειλε η Ε.Σ.Α.μεΑ. στο υπουργείο Οικονομικών.

Σύμφωνα με τις διατάξεις του άρθρου 14 του ν.4172/2013, απαλλάσσονται από το φόρο οι μισθοί, οι συντάξεις και η πάγια αντιμισθία που χορηγούνται σε άτομα με ποσοστό αναπηρίας τουλάχιστον ογδόντα τοις εκατό (80%).

Για το θέμα αυτό το 2015 η Γενική Γραμματεία Δημοσίων Εσόδων απέστειλε εγκύκλιο προς τις ΔΟΥ της χώρας με οδηγίες για την εκκαθάριση των δηλώσεων φορολογίας εισοδήματος φορολογικού έτους 2014 για τα άτομα με αναπηρία. Εκεί αναγραφόταν ότι ο ενδιαφερόμενος μπορούσε να προσκομίσει βεβαίωση ή απόφαση συνταξιοδότησης του συνταξιοδοτικού φορέα από την οποία προκύπτει ότι συνταξιοδοτήθηκε με ποσοστό αναπηρίας τουλάχιστον 80%.

Επειδή για το οικονομικό έτος 2015 δεν εκδόθηκε ανάλογη εγκύκλιος από το Υπουργείο Οικονομικών, πολλοί υπάλληλοι των ΔΟΥ της χώρας, κάνουν δεκτές μόνο γνωματεύσεις που έχουν εκδοθεί από τις Υγειονομικές Επιτροπές των ΚΕΠΑ, με αποτέλεσμα πολλά άτομα με αναπηρία με ποσοστό 80% και άνω να μην γίνονται αποδέκτες αυτού του μέτρου.

Η Ε.Σ.Α.μεΑ. ζητά την άμεση παρέμβαση του υπουργείου για το θέμα.

**Η επιστολή** [**https://is.gd/4D30iq**](https://is.gd/4D30iq)

***Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.***

**Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ.** [**www.esaea.gr**](http://www.esaea.gr/) **και** [**www.esamea.gr**](http://www.esamea.gr/) **.**